cyanic-selkie/wikianc huggingface dataset:
וומבט שעיר-אף דרומי
התנהגות ופעילות
בהתאם למקום מגורו הצחיח, לוומבט הדרומי יש התאמות רבות שייעודן העיקרי הוא לחסוך במים. על מנת להימנע בראש ובראשונה מהטמפרטורות הגבוהות האופייניים לסביבה מדברית, הוומבטים אינם נמצאים מחוץ למאורה בשעות היום. הארכיטקטורה המעולה של רשת המנהרות, מאפשרת לוומבט הדרומי להתמודד עם הטמפרטורות הגבוהות של המדבר האוסטרלי: בעוד שטמפרטורות האוויר מחוץ למאורה עשויה לחרוג מ-36 מעלות, הטמפרטורה הפנימית במאורה קבועה ויציבה ומשתנה בין 26 מעלות בקיץ ו-14 מעלות בחורף. רמת הטמפרטורה והלחות הקבועה בהן, מאפשרת לוומבט למתן את צריכת המים, ובנוסף, הוומבט מאפשר לטפרטורת גופו לרדת על מנת לשמור על אנרגיה. שעות הפעולה העיקריות הן של הוומבט הן לאורך הלילה, אך הוא פעיל גם בשעות היום: בקיץ, בעיקר בשעות הבוקר הקרירות, ובחורף בעיקר בשעות הערב. בדומה לשאר מיני הוומבטים, גם הוומבט הדרומי משתייך לקבוצת בעלי החיים המתחפרים אשר חופרים וחיים במאורות. הוומבט נוהג לבנות מאורות נרחבות אשר מחוברות ביניהן באמצעות מחילות, והמבנה התלול שלהן מאפשר מעבר של חמצן דליל. על מנת לבנות מאורה, הוומבט מתיישב על החלק האחורי של גופו, תוך כדי שהוא חופר באדמה ומזיז עפר לצדדים באמצעות כפות ידיו הגדולות בעלות הטפרים החזקים. כאשר הוומבט התקדם תוך כדי החפירה עמוק לבטן האדמה וברצונו לצאת, הוא יוצא אחורנית ודוחף את העפר המצטבר מאחוריו באמצעות ארבע כפותיו. הכניסות הרבות לתוך רשת המאורות והמחילות של הוומבט ממוקמות לרוב בסמוך למקומות האכלה מעודפים. העומק המרבי של מנהרות הוומבט הוא שני מטר, והאורך שלהם מגיע לרוב ל-30 מטר. כל מערכת מאורות ומחילות עשויה להשתנות מחברתה, אך בדרך כלל ישנה מחילה ארוכה ראשית שמסביבה מאורות ברדיוס של 150 מטר. המחילה לרוב צרה לעומת המאורות שהן דמויות חדרים וגדולות, ועשרות המאורות שלאורכה משמשות בדרך כלל מחסה בו זמנית עבור 10 וומבטים שונים אף שהן לא ילונו יחדיו באותה מאורה. הנקבות מראות נטייה גדולה יותר להישאר בצמוד למערכת מחילות לעומת הזכרים, ושני הזוויגים לא מפגינים תוקפנות כלפי וומבטים זרים הבאים להשתמש באחת מהמאורות במערכת המחילות. הוומבטים לא רק מחליפים מאורה בתוך המערכת מידי כמה חודשים, אלא הם אף נוהגים לנטוש את מערכת המחילות לאחר כשנה ולחפש או לחפור מערכת אחרת. פתח הכיס של נקבת הוומבט מופנה כלפי אחורה, על מנת למנוע מהולד הנמצא בתוכו להתכסות בעפר החפירה.
יחסי גומלין
מאחר שהוומבט חי במרבית הזמן במאורותיו, הוא מוגן בהם היטב מפני טורפים. לא ידועים על טורפים ספציפיים למין הדרומי, אך סביר להניח שבדומה למין הצפוני הוא עשוי להיות מאוים מחוץ למאורה על ידי דינגו וכלבי פרא. הטריפה מהווה כנראה גורם זניח בהגבלת אריכות חייו של הוומבט, אך מצד שני, כמות המשקעים יש השפעה רבה עליו עקב זמינות המזון. הוומבט הוא מין מהנדס סביבה; הרעייה הממושכת שלו עשב ירוק וצעיר גורמת לחידוש מתמיד של הצמחייה ומונעת הימצאות עשב יבש. בנוסף, בעלי חיים רבים עשויים למצוא מחסה במאורותיו. מאידך יש לו גם השפעה מזיקה: מינים פולשים רבים כמו ארנבות ושועלים משתמשים במאורות שלו, ולעיתים מתייחסים אליו כמזיק חקלאי עקב המאורות והמחילות שלו אשר עשויות להשחית יבולים. כן הוא יוצר תחרות עם בעלי חיים אחרים על מקורות מזון בעקבות רעייה איטנסיבית, ובעלי חיים מבויתים עשויים לשבור את רגליהם כתוצאה מהיתקלות בפתחי המחילות שלו. יש הסבורים גם שהוא גורם למיטוט גדירות ומאפשר לארנבונים לחדור לשטחים חקלאיים באמצעות המחילות שלו.
אשר לוין
ביוגרפיה
אשר לוין נולד ב-1864 בעיר פינסק שברוסיה הצארית (כיום בלארוס) למיכאל וסימה לוין. הבית בו גדל היה מסורתי ולוין למד בחדר אך כבר בנעוריו נהה אחרי הרעיון הציוני והצטרף לתנועת חיבת ציון.
בתקופת מלחמת העולם הראשונה מונה לנהל את מחסן המצרכים הציבורי ודאג לחלוקה שוויונית של מעט המזון שהיה זמין.
יחסי ישראל–עומאן
בין מדינת ישראל לסולטנות עומאן מתקיימים מגעים לא רשמיים. עומאן כמדינה ערבית תומכת באופן רשמי במדינות ערב במסגרת הסכסוך הישראלי-ערבי ארוך השנים. עם זאת, החל מראשית שנות ה-70 של המאה ה-20, התקיימו קשרים חשאיים בין ישראל לעומאן, אשר כללו בין היתר ביקורי גומלין חשאיים של בכירים במשטר הישראלי עם מקביליהם במשטר העומאני. קשרים חשאיים אלו, וכן חתימתו של הסכם אוסלו בשנת 1993, הביאו להתחממות היחסים ולכינון יחסים מסחריים בין השתיים. פרוץ האינתיפאדה השנייה, אשר לוותה בהקצנה משמעותית של דעת הקהל בעולם הערבי כנגד ישראל, הביאה לניתוקם הרשמי של היחסים הרשמיים בין המדינות, ולסגירת הנציגויות המסחריות.
אריק מפומרניה
דוכס פומרניה
אריק מפומרניה מת ב-1459 בטירת דרוובו ונקבר בכנסיית מריה הקדושה שבעיר.
פי. ג'יי. וושינגטון
קריירת תיכונים ומכללות
וושינגטון נולד בלואיוויל שבקנטקי, ובשנת 2013 החל ללמוד בתיכון "אקדמיית פריים" אשר בדאלאס, טקסס, בו למדו בעבר עמנואל מודיאיי וטרנס פרגוסון. לאחר מכן עבר לתיכון "פינדליי" שבהנדרסון, נבדה, אשר שיחקו בקבוצת הכדורסל שלו שחקני NBA רבים, דוגמת אייברי בראדלי, טריסטן תומפסון, קלי אוברה ודילון ברוקס. בסיום שנתו האחרונה בקבוצת בית הספר נבחר וושינגטון להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.
בין השנים 2017–2019 למד באוניברסיטת קנטקי, ושיחק בקבוצת הכדורסל שלה תחת המאמן ג'ון קליפארי. לאורך עונתו הראשונה בקנטקי שימש כשחקן חמישייה קבוע, לצד ארבעה נוספים – שיי גילג'ס-אלכסנדר, קווין נוקס, המידו דיאלו וניק ריצ'רדס – ורשם ממוצעים של 10.8 נקודות ו-5.7 ריבאונדים למשחק. בעונתו השנייה קלע 15.2 נקודות למשחק, והוביל את קנטקי לצד טיילר הירו וקלדון ג'ונסון לשלב רבע גמר טורניר אליפות המכללות (NCAA Elite Eight). במשחק רבע הגמר מול אוניברסיטת אובורן קלע וושינגטון 28 נקודות והוריד 13 ריבאונדים, אך קבוצתו הפסידה בתוצאה 71–77 והודחה מהטורניר.
אישטוואן וראנאי
ביוגרפיה
אישטוואן שטרן נולד במשפחה יהודית. אביו, יוז'ף שטרן (1860–1928), היה יועץ מלכותי הונגרי, נוטריון, ובמשך עשר שנים היה נשיא הקהילה היהודית באובודה. אמו הייתה אנה פליישנר (1874–1932). הוא השלים את לימודיו בתיכון באובודה. בשנת 1920 קיבל תואר במשפטים מאוניברסיטת בודפשט (כיום שמה אוניברסיטת אטווש לוראנד). עוד כסטודנט באוניברסיטה זכה בפרס על שם זנגר (Senger) על עבודתו "נשיאת הסכנה בהשכרה ובהחכרה" (A veszélyviselés a bérletnél és haszonbérletnél). הוא ערך את כתב העת חוק אזרחי (Polgári Jog) והיה עמית מערכת בכתבי עת משפטיים הונגרים וזרים רבים. במהלך סיוריו הלימודיים בחו"ל ביקר בכל רחבי אירופה. וראנאי היה:
ג'ק דאלרימפל
מושל דקוטה הצפונית
בשנת 2012, ניצח דאלרימפל את המתמודד הדמוקרטי ראיין טיילור בבחירות הכלליות לכהונה מלאה כמושל.
ב-15 בדצמבר 2016 סיים את תפקידו כמושל דקוטה הצפונית. דאג בורגום החליף אותו בתפקיד.
טירת וינצ'סטר
היסטוריה מאוחרת
בשנת 1302 ניצלו המלך אדוארד הראשון ואשתו השנייה מרגרט ממוות בעור-שיניהם כששרפה פרצה בחדרים המלכותיים של הטירה. ב-19 במרץ 1330, הוצא להורג אדמונד מוודסטוק, בנו השישי של אדוארד הראשון ואחיו למחצה של אדוראד השני, מחוץ לחומות הטירה באשמת קנוניה נגד אדוארד השלישי, שביסס את שלטונו סופית רק כחצי שנה מאוחר יותר בגיל 18 (ב-19 באוקטובר 1330). הטירה נותרה מעון מלכותי חשוב, וב-10 באפריל 1472 נולדה בה מרגרט מיורק, בתו החמישית של אדוארד הרביעי ומלכתו אליזבת וודוויל. לאחר עלייתה לשלטון של אליזבת הראשונה בשנת 1558 חדלה הטירה מלהיות מעון מלכותי ונמסרה תחת זאת לשליטיה המקומיים של העיר.
משה גולן
שופט בית המשפט המחוזי בירושלים
ב-7 באוקטובר 1974 פרש לגמלאות. החליפה אותו שופטת בית המשפט המחוזי, מרים בן-פורת.
סמיואל פרצ'ס
חיבוריו
כבר ב-1613 פרסם את ספרו הראשון – "הצליינות" (Purchas his Pilgrimage). הספר נועד לסקור את הדתות השונות "בכל הדורות והמקומות הידועים, מאז הבריאה ועד ההווה". פרצ'ס שיבץ בו סיפורי נוסעים במתכונת מתומצתת, שיראו אור מאוחר יותר במלואם. הספר זכה להצלחה ונדפס בארבע מהדורות בין השנים 1614 עד 1626, שנת מותו של פרצ'ס. ב-1619 פרסם פרצ'ס את ספרו השני – "הצליינים" (Purchas his Pilgrimes). גם בספר זה הובאו הגיגים תאולוגיים.
מרגריטה פיאצולה בלוץ
קריירה אקדמאית
במהלך חייה פרופסור מרגריטה פיאצ'ולה בלוץ' עבדה, למדה וחקרה בספיאנצה – אוניברסיטת רומא, ובאוניברסיטאות פביה, פלרמו ופררה. בשנת 1908 בסיום לימודיה, כתבה בלוץ' את התזה שלה על גאומטריה ביולוגית, מיפוי בחלל והתזה פורסמה בכתבי עת מוכרים ביותר, כגון Annals of Pure ו- Applied Mathematic.
משנת 1924–1954 בלוץ' לימדה באוניברסיטת פררה וחקרה גאומטריה תאורטית, גאומטריה עליונה ומתמטיקה משלימה, עד ליציאה לגמלאות בשנת 1954. אך בשנת 1955 הוענק לה תואר פרופסור אמריטוס שאפשר לה להמשיך להיות חלק פעיל בחייה האוניברסיטאיים.
פוטוגרמטריה
בלוץ גם תרמה לתאוריה של עקומות אלגברי הטיה. היא המשיכה לעבוד על תכונות טופולוגיות של עקומות אלגבריות או מישור או שוכב על משוטט או מעוקב משטחים במשך רוב חייה, כותב על תריסר מסמכים על נושאים אלה.
וומבט שעיר-אף צפוני
תיאור ואנטומיה
הוומבט הצפוני הוא יונק מגושם וכבד עם מבנה גוף חסון ועבה דמוי חבית, והוא היונק הגדול ביותר בקבוצת המתחפרים לאחר השנבוב. לשם השוואה, הוא כבד אף יותר מהדינגו, ומשקלו שווה ערך למשקל ממוצע של קנגורו אפור מערבי אשר הוא בין הכיסאים הגדולים ביותר כיום. הרגליים הקצרות שלו עבות ומסיביות במיוחד, והוא בעל כפות קדמיות רחבות עם טפרים חזקים המאפשרים לו לחפור לעומק ולאורך רחב בבטן האדמה. בדומה לוובמטים האחרים, הוא בעל ראש גדול ורחב, עם לחיים נפוחות וחוטם וזנב קצרים. כפי שאופייני לסוג, לוומבט הצפוני אוזניים ארוכות ומחודדות לעומת הוומבט המצוי, נחיריים רחבים יותר, ואף שעיר שהקנה לסוג את שמו; מצידי האף יוצאים זיפים ארוכים לצדדים. הלוע שלו גדול באופן ניכר הן מהוומבט המצוי והן מקרובו הוומבט הדרומי. העיניים של הוומבט קטנות יחסית, והראייה שלו ירודה מאוד בהתחשב בכך שהוא פעיל בלילה. אצל מין זה יש דו-צורתיות זוויגית מסוימת, כאשר הנקבות גדולות יותר עקב שכבת שומן נוספת, והזכרים בעלי גוף קצר יותר עם צוואר וכתפיים עבים. לנקבת הוומבט יש כיס אשר נבדל מכיסה של נקבת הקנגורו בכך שפתחו פונה לאחור ולא קדימה, כדי למנוע ממנו להתמלא בעפר כאשר היא חופרת באדמה. הוומבט הצפוני כאמור, הוא יונק גדול למדי במונחים אוסטרליים: אורך ראשו וגופו כמטר אחד, גובהו בכתפיים 40 ס"מ, ומשקלו המרבי 40 ק"ג. האורך הממוצע של הזכר הוא 102 ס"מ ושל הנקבה 107 ס"מ, והמשקל הממוצע של הזכר 30 ק"ג לעומת 32.5 ק"ג אצל הנקבה. הזנב קצר למדי ואינו עולה באורכו על 6 ס"מ.
אקולוגיה
הוומבט הצפוני הוא מין יחידאי הפעיל מרבית הזמן בגפו, ובשילוב עם העובדה שמדובר בבעלי חיים פעילי לילה הנדירים בלאו הכי, קשה לצפות בו בטבע. בהתאם לכך, אין מידע רב על האקולוגיה שלו לעומת מינים אחרים. כקרוביו, גם הוומבט הצפוני בונה מערכת מסועפת של מחילות ומנהרות גדולות, הנחפרות לרוב עמוק בבטן האדמה. מאחר שהוא חי באזור פחות צחיח מהמינים האחרים המתאפיין בצמחייה מגוונת ובחורשים, הוא נוהג להסתייע במהלך חפירותיו בשורשי עצים גדולים ועמוקים בתור תקרה יציבה למנהרות. מערכת המנהרות עשויה להיות מסועפת, אך בדרך כלל היא לא חורגת מאזור של 300 מטרים. לאורך צדי המנהרות והמחילות, הוומבט חופר מאורות גדולות שלהן יש מספר כניסות.
תוחלת החיים המרבית של הוומבט הצפוני היא 23–30 שנה.
יחסי איטליה–סין
היסטוריה
כבר בעת העתיקה התקיים קשר בין האימפריה הרומית לבין האימפריה הסינית, כשהקשר היה לרוב עקיף, באמצעות מעבר סחורות, מידע ותיירים בין האימפריה הרומית לסין תחת שלטון שושלת האן, וכן בין האימפריה הרומית המאוחרת לשושלות הסיניות השונות. עם השנים, שתי האימפריות הלכו והתקרבו זו לזו מבחינה גאוגרפית, עם התרחבותה של האימפריה הרומית לכיוון מזרח וחדירת שושלת האן למרכז אסיה. עם זאת, ההכרה בין שתי האימפריות נותרה מועטה. ברשומות ידוע על ניסיונות בודדים בלבד ליצור קשר ישיר בין האימפריות. במהלך התרחבות שתי האימפריות, היו אלו אימפריות הביניים כגון האימפריה הפרתית ואימפריית קושאן שמנעו קשרים ישירים בין שתי מעצמות העל של אותה התקופה.
עד היום משתתפות איטליה וסין בוועידות פוליטיות בדרגים הגבוהים ביותר. בספטמבר 2005 שר ההגנה הסיני קאו גנג'ואן וסגן שר ההגנה האיטלקי סלבדור קיצו הביעו את תקוותיהם לשיתוף פעולה עמוק יותר בין שתי המדינות.
במרץ 2020, לאחר שהתפרץ נגיף הקורונה באיטליה וגבה מאות קורבנות, שלחה סין לאיטליה צוותי מומחים וסיוע רפואי במשקל 30 טון.
מארי שניר
ביוגרפיה
גורל בנה אינו מתועד.
לארי מולן ג'וניור
סגנון וטכניקה
נאמר על מולן שיש לו חוש קצב על-טבעי. בריאן אינו סיפר כי באחת הפעמים בהן עבד עם U2 על אלבום, מולן התעקש שמשהו לא בסדר בערוץ השמע. אינו סידר אותו אחרת, אף על פי שהוא חשב שמולן טועה, אבל לאחר מכן גילה שמולן צדק ושהערוץ לא היה מתואם בכשש אלפיות השנייה.
מולן הודה שטכניקת תוף הבס שלו היא לא אחת מהנקודות החזקות שלו, ושהוא משתמש בתוף טם כדי ליצור את האפקט שהוא רוצה מאז תקופת The Unforgettable Fire (האש הבלתי נשכחת). ב-1995 מולן אמר ש-"טכניקת תוף הבס שלי הייתה אז, כמו היום, לא לגמרי מפותחת, ומעולם לא הייתה לי הזדמנות להתאמן וללמוד כמו שעושים רוב האנשים. בתזמורת המצעדים השתמשתי רק בתוף סנר וכאשר קיבלתי את מערכת התופים הראשונה שלי, לא למדתי איך להשתמש כראוי בכל החלקים ביחד... לא יכולתי לנגן את מה שרוב האנשים יחשיבו כביט נורמלי לשיר, אז בחרתי בדרכים אלטרנטיביות."
נאום השנה החדשה של נשיא רוסיה
משנת 1970 ועד קריסת ברית המועצות
משנת 1988 עד 1991, בתוכנית השנייה של הטלוויזיה המרכזית של ברית המועצות, הנאום שודר בתרגום עם כתוביות.
ברוסיה המודרנית
אלה פוגאצ'ובה בירכה את המדינה לרגל השנה החדשה 1995 בערוץ NTV.
בדצמבר 1998, רשת NTV סירבה לשדר את נאום ראש השנה של ילצין, שבמקום זאת הראה את נאום הבובה ילצין מהתוכנית "בובות". מדצמבר 1998 ועד דצמבר 2005, הנאום הנשיאותי המקורי לא שודר ברשת MTV רוסיה : בדרך כלל, במקום ראש המדינה, בירכו את המדינה מנחי הערוץ.
ב-31 בדצמבר 2012, ולדימיר פוטין פנה שוב לעם הרוסי, אך הרקע השתנה. הנאום הוקלט ממרכז הקרמלין במוסקבה. ב-31 בדצמבר 2013, בשל פיגועי הטרור בוולגוגרד בערב השנה החדשה, נוצר מצב בו הוצג נאומו של פוטין למזרח הרחוק דקות ספורות לפני חצות, כמה ימים לפני ראש השנה, מבלי להזכיר את הפיגועים. עם זאת, לשאר חלקי המדינה - נאום שוכתב בדחיפות כמה שעות לפני ראש השנה בשל האירועים האחרונים. הנאום המשוכתב הוקלט בחברובסק, לשם טס פוטין לחגוג את השנה החדשה יחד עם המשפחות שנפגעו משיטפונות. לראשונה מאז 1999 שודר הנאום מחדר סגור. את הנאום יכלו לראות גם תושבי נובוסיבירסק.
דה סוטו קסטום
חטיבת דה סוטו
==תצורות==
וניקאיאח נאידו
וניקאיאח נאידו (בהינדית: और निकयेहू नायडू; נולד ב-1 ביולי 1949) הוא פוליטיקאי הודי. בין היתר שימש בתפקיד סגן נשיא הודו (2017–2022), שר השיכון והקלת העוני העירוני, השר לפיתוח עירוני ושר המידע והתקשורת בממשלתו של נרנדרה מודי. נאידו הוא מנהיג בולט במפלגת העם ההודית המחזיקה בשלטון, ושימש גם כנשיאה בשנים 2002–2004. נאידו הושבע לתפקיד סגן נשיא הודו ב-11 באוגוסט 2017 באולם דרבאר, רשטראטי בהוואן, ניו דלהי.
קריירה פוליטית
ב-29 במאי 2016 היה נאידו מועמדה של מפלגת העם ההודי לכהן ברג'יה סבהה מטעם מדינת ראג'סטאן, ונבחר.
יחסי ישראל–רומניה
יחסים פוליטיים
בשנת 2017, לאחר הכרת ארצות הברית בירושלים כבירת ישראל, רומניה הצהירה שהיא מתכוונת להעביר את שגרירותה לירושלים.
תיאטרון סוברמניק
היסטוריה
בשנים 1996 ו-1997 התיאטרון הציג 3 הצגות בניו יורק וזכה בפרס.
והארץ הייתה תוהו ובוהו: תולדות ארץ ישראל
פרק 2 - "שחר האמונה"
הפרק שודר לראשונה ב-13 בנובמבר 2016. טווח הפרק הוא מהתקופה הכלכוליתית (תקופת האבן והנחושת) ועד סוף תקופת הברונזה המאוחרת, טווח תאריכים הכולל גם את תקופת האבות. הדגש של הפרק הוא תחילת האמונה, אמונה באלים רבים ותחילת האמונה באל אחד.
אנשי האקדמיה שהשתתפו בפרק הם: הארכאולוגים פרופ' יובל גורן, פרופ' רפאל גרינברג ופרופ' ישראל פינקלשטיין, שלושתם מאוניברסיטת תל אביב. ההיסטוריון פרופסור יורם כהן מאוניברסיטת תל אביב, הארכאולוג פרופ' אמנון בן-תור מהאוניברסיטה העברית, חוקר המקרא פרופ' יאיר זקוביץ מהאוניברסיטה העברית. הארכאולוג פרופ' רוני רייך מאוניברסיטת חיפה, ד"ר אסף יסעור-לנדאו מאוניברסיטת חיפה, האגיפטולוגית פרופ' אורלי גולדווסר מהאוניברסיטה העברית, ד"ר גלית ליטני נבות וד"ר מיכאל סבן, שניהם מרשות העתיקות, וכן העיתונאי והנוסע צור שיזף.
פרק 9 - "רומא בירושלים"
אנשי אקדמיה ואחרים המשתתפים בפרק הם: ד"ר גיא שטיבל - מנחה, יסכה הרני, פרופ' ישעיהו גפני, פרופ' מנחם מור, פרופ' זאב ספראי, פרופ' יורם צפריר, פרופ' בועז זיסו, ד"ר יעקב אשכנזי, ד"ר איל בן אליהו, יוכי ברנדס, פרופ' חיים בן דוד, ד"ר איתן קליין, ד"ר מיכה גודמן, פרופ' זאב וייס, ד"ר יותם טפר, גיא ארליך.
פרק 12 - "הצלב, החרב, ורוח הקודש"
אנשי אקדמיה ואחרים המשתתפים בפרק הם: הארכאולוג עמית ראם, יסכה הרני, פרופסור עמנואל סיוון, ד"ר אליעזר שטרן, ד"ר עדנה שטרן, ד"ר איליה ברקוביץ', גינאדי ניז'ניק, ד"ר רוברט קול, פרופסור אדריאן בועז, ד"ר ענת פלד האח סרגיי (הכנסייה הפרנציסקנית), האח אבטימיוס (הכנסייה היוונית אורתודוקסית), גד שמרון, חגי יוחנן.
פרק 15 - "מזרח תיכון חדש"
לאחר קרב מרג' דאבק, שבו באה לידי ביטוי עליונות הנשק החם ובמיוחד הארטילריה, שהיו בידי העות'מאנים, על הלחימה המבוססת על הקשתים והפרשים שאפיינה את לחימת הממלוכים, כבש הסולטן העות'מאני, סלים הראשון, גם את דמשק, ירושלים ולאחר מכן את קהיר. לבנו, סולימאן הראשון, ששלט כבר באימפריה שהשתרעה מאלג'יריה ועד איראן, היה עניין מיוחד בירושלים. הוא הקים סביב העיר את חומת ירושלים וקבע בה שערים מסודרים. הוא שיפץ את כל רחבת הר הבית ואת המסגדים אל אקצה וכיפת הסלע. הוא הקים מחדש את מצודת ירושלים והפך אותה למצודה צבאית. הוא הקים מערכת מים חדשה שנסמכה על המאגר שהקים - בריכת הסולטן. הוא שיפץ ובנה מחדש את השווקים וחוקק חוקים מיוחדים שנועדו לעודד את המסחר בירושלים ותמך במערכת הסעד על ידי ייסוד וקף.
מפיק ועורך: נפתלי גליקסברג, במאי: אבי אמבר, תסריט: אודי ארמוני, עורכת תוכן: חגית בן יעקב, עורכת: מיכל רנון, יועץ מדעי ראשי: פרופ' אמנון כהן, מנחה: ישי גולן, צלם ראשי: יובל מיימון, תחקיר: אייל בן-זאב ויאיר שוגרמן, מוזיקה מקורית: אבי בללי. משתתפים: פרופ' אמנון כהן, פרופ' דוד קושניר, פרופ' דרור זאבי, פרופ' מירי שפר-מוסנזון, פרופ' יוסי בן-ארצי, ד"ר אבנר וישניצר, ד"ר יאלי השש, ד"ר איל דוידסון, ד"ר שריף שריף ספדי.
הקרדשיאנס
הפקה
ב-8 בספטמבר 2020, משפחת קרדשיאן-ג'נר הודיעה שסדרת הריאליטי הוותיקה שלהם, "משפחת קרדשיאן", תסתיים בשנת 2021. הסדרה שודרה מאז 2007 במשך 20 עונות ב. הסדרה הסתיימה ב-20 ביוני 2021.
הפצה
הסדרה עלתה ב-14 באפריל 2022 בהולו בארצות הברית. עולמית, הסדרה עלתה בו-זמנית בדיסני+ תחת מרכז הסטרימינג הייעודי סטאר, כסדרה מקורית. לאחר עלייתה לאוויר, אמרה חברת הולו כי לפרק הראשון של התוכנית יש את נתוני הצפייה הטובים ביותר של החברה אי פעם בארצות הברית. העונה הראשונה כללה 10 פרקים, כשסיום העונה שודר ב-16 ביוני 2022.
אלכסנדר זופאן
ביוגרפיה
ב-1884 הוזמן על ידי המוציא לאור הגרמני יוסטוס פרטס בגותה להחליף את ארנסט בהן בתפקיד של עורך הירחון המדעי "ההודעות הגאוגרפיות של פטרמן" (Petermanns Geographische Mittheilungen). הוא עבד במשרה זו עד שנת 1909, אז התמנה לפרופסור ראש הקתדרה לגאוגרפיה באוניברסיטת ברסלאו (ורוצלאב) בשלזיה, שהייתה אז באימפריה הגרמנית. הוא לימד שם עד לשנת 1916 אז איבד את מאור עיניו והוא נאלץ לפרוש מסיבות בריאותיות.
יקותיאל זלמן סג"ל
צאצאיו
אחד מנכדיו הוא רבי יקותיאל יהודה טייטלבוים בעל "ייטב לב" (מצד אמו), ועל שמו נקרא.
ג'ורג'ה מלוני
מנהיגת מפלגת "האחים של איטליה" מאז 2014. תוצאות הבחירות שנערכו באיטליה ב-25 בספטמבר 2022 הציבו אותה כראש הממשלה המיועדת, לאחר שקואליציית המרכז-ימין (centrodestra) בראשותה זכתה לרוב בפרלמנט. מלוני היא עיתונאית במקצועה.
מלוני היא חברת בית הנבחרים של איטליה ברציפות מאז 2006, ושימשה כשרת הנוער בממשלתו של סילביו ברלוסקוני בין 2008–2011. מאז 29 בספטמבר 2020 היא משמשת כנשיאת המפלגה השמרנית והרפורמיסטית הכלל-אירופית.
היא נולדה ברומא. בשנת 1992 היא הצטרפה ל"חזית הנוער", תנועת הנוער של המפלגה הימנית-רדיקלית "התנועה החברתית האיטלקית" (MSI). מאוחר יותר מונתה למנהיגת "פעולת הסטודנטים", תנועת הסטודנטים של מפלגת "הברית הלאומית" (AN). היא שימשה כחברת מועצת מחוז רומא משנת 1998 עד 2002 ולאחר מכן הייתה למנהיגת פעולת הנוער, תנועת הנוער של הברית הלאומית. ב-2008 מונתה לשרה הנוער בקבינט הרביעי של ברלוסקוני, משרה שאיישה עד 2011. בשנת 2012 ייסדה את מפלגת "האחים של איטליה" (FdI) והייתה למנהיגת התנועה במרץ 2014. היא השתתפה בבחירות לפרלמנט האירופי ובבחירות לראשות עיריית רומא בשנת 2016; היא לא ניצחה בשתי מערכות הבחירות הללו. בבחירות 2018 הובילה את מפלגתה לאופוזיציה ועם השנים תנועתה זכתה לפופולריות עממית בסקרים השונים, בייחוד תחת ממשלת מריו דראגי, אז מפלגתה הייתה מפלגת האופוזיציה היחידה.
יחסה לישראל וליהודים
עוד אמרה כי "ישראל מייצגת כיום את הדמוקרטיה המלאה היחידה במזרח התיכון", כן ציינה כי איטליה עומדת ללא כל הסתייגויות על זכותה של ישראל להתקיים ולחיות בביטחון והצהירה כי מפלגתה תעשה כל מאמץ להשקיע בשיתוף פעולה רב יותר בין המדינות.
מעקבים
עלילה
הצעיר עוזב כדי להסגיר את עצמו למשטרה. הבלונדינית מדווחת על הצלחתה בפני קוב, שאחר כך מגלה שהוא אכן עובד עבור הבחור הקירח. הסיפור על האישה הנרצחת היה חלק ממזימה להונות את הבלונדינית והצעיר כאחד: הבלונדינית סחטה את הבחור הקירח עם עדויות מהרצח שביצע בדירתה, והוא רוצה שירצחו אותה כך אי אפשר יהיה לחבר אליו את הפשע. קוב הורג את הבלונדינית עם אותו פטיש בו השתמש הצעיר במהלך פריצת הכספת של הקירח ומשאיר אותה במקום. המשטרה, שבודקת את סיפורו של הצעיר, מוצאת את הבלונדינית שנרצחה ואת הפטיש עם טביעות האצבע עליו. הצעיר מעורב אפוא ברצח האישה הבלונדינית. קוב בינתיים נעלם לתוך ההמון.
תוכנית טמפוס
פעילויות נתמכות
קיימים שני סוגי פעילויות הנתמכות במסגרת התוכנית :
איאן מקאלהיני
איאן מקאלהיני (באנגלית: Ian McElhinney; נולד ב-19 באוגוסט 1948) הוא שחקן ובמאי צפון אירי. במהלך קריירה של מעל ארבעים שנה, תפקידיו הבולטים היו בסדרות "טאגארט", "הורנבלואר - ימאי וג'נטלמן", "רגליים קרות", ו"שושלת טיודור". הוא גילם את באריסטן סלמי בסדרת הפנטזיה "משחקי הכס", מורגן מונרו בסדרה "החטא הקדמון", ואת גרנדה ג'ו בסדרה "נערות דרי".
EZ בדלי
מאפיינים
שלושת המרכיבים של המערכת הם ננסים אדומים עם מסה נמוכה סביב עשירית מסת שמש, קצת מעל לגבול התחתון שמאפשר היתוך של מימן, ועם טמפרטורה נמוכה מ-3,000 קלווין. שניים מהכוכבים, EZ בדלי A ו-EZ בדלי C מקיפים זה את זה במרחק קטן מאוד שנע בין 0.012 ו-0.016 יחידה אסטרונומית (1.8 - 2.3 מיליון קילומטר) ובזמן הקפה של 3 ימים, 18 שעות ו-53 דקות. את הזוג הזה מקיף EZ בדלי B במסלול אליפטי ובמרחק שנע בין 0.4 ל-0.78 יחידה אסטרונומית ובזמן הקפה של 822.6 ימים. עוצמת ההארה הכוללת של המערכת היא כ-80 מיליוניות מעוצמת ההארה של השמש באור נראה, אך בשל הטמפרטורות הנמוכות של מרכיבי המערכת, רובה המוחלט של קרינתה היא בתחום התת-אדום. למערכת כולה תנועה עצמית גדולה במיוחד של כ-3.25 שניות קשת בשנה.
נהר ווטרטון
גאוגרפיה
נהר ווטרטון מנקז את מאגר ווטרטון, וזורם 39 קילומטרים לכיוון צפון, עד התמזגותו עם נהר בלי (Belly River), שהוא יובל של נהר אולדמן (Oldman River).
יובלי נהר ווטרטון הם:
לפטוס (עיר)
היסטוריה
מהתקופה הפיניקית בעיר נמצאו מטבעות הנושאים את השם לפש, וכן כתובות ארוכות בפיניקית מהאתר הקרוב לרנקה־טיס־לפיתו המתייחסות לעיר כנמצאת "בשד נרנכ" המקביל לשם האתר היווני בחילופי העיצורים ל'-נ'. "נרנכה" היה כנראה שם אתר לרקנקה־טיס־לפיתו העתיק, והוא היה מרכז דתי חשוב, בין השאר לאל פוסידון נרנקיוס. מטבעות העיר מהמאות ה־5 וה־4 לפנה"ס מתעדים את המלכים בעלי השמות היווניים דמוניקוס הראשון ("דמונכס" בפיניקית), צדקמלך (שם פיניקי), אנדר[...] (מתועד כך בשמו המקוצר על מטבע פיניקי, 415–390 לפנה"ס בקירוב), ודמוניקוס השני ("דמנכס" או "דמונכס" בפיניקית). שני הראשונים הטביעו על מטבעותיהם ראשים של אתנה, ושני האחרונים – אתנה עומדת והרקלס. שמו של "צדקמלך" נדיר ומעניין; הוא נמצא גם בכתובת מכרכמיש ומקביל למלכיצדק המקראי, וניתן להשוותו לשם "צדקא" שנמצא על קנקן בכתי ובכתובות המלך האשורי סנחריב כמלך אשקלון; הימצאות "צדק" כמרכיב תאופורי מבסס את קיום אל בשם "צדק", המופיע גם אצל סכניתן (בכתביו ששרדו אצל פילון מגבל) ודמאסקיוס (ביוונית כ־Συδυκ או Σαδυκος).
מורטימר צוקרמן
קריירה עסקית
לאחר סיום לימודיו, נשאר צוקרמן כמרצה בבית הספר לעסקים של אוניברסיטת הרווארד במשך תשע שנים ואף לימד באוניברסיטת ייל. הוא עבד בחברת הנדל"ן קבוט, קבוט ופורבס במשך שבע שנים, והגיע לתפקיד סגן נשיא בכיר ומנהל כספים ראשי (CFO). ב-1980 רכש את הירחון The Atlantic, וכיהן כיו"ר הירחון במשך 19 שנים, עד 1999, כאשר מכר את המגזין לדייוויד ג'י ברדלי, תמורת 12 מיליון דולר.
ב-1993, הוא קנה את "ניו יורק דיילי ניוז", הצהובון הנפוץ ביותר בעיר ניו יורק, לאחר שהעיתון נקלע למשבר כספי. העיתון המשיך להפסיד כספים וב-1999 הזרים לו 19 מיליון דולר מכספו לשם הצלתו. במשך שנים רבות היה "ניו יורק דיילי ניוז" הצהובון המוביל בעיר, מבחינת מספר העותקים היומי שמכר. איל התקשורת המיליארדר רופרט מרדוק רכש את העיתון המתחרה "ניו יורק פוסט" ב-1993, לאחר שגם הוא נקלע לקשיים כספיים. מרדוק ביקש להגדיל את התפוצה של "הפוסט" על חשבון ה"דיילי ניוז", ובספטמבר 2000, הוריד את מחיר גיליון יום חול ל-25 סנט מ-50 סנט. בעקבות שינוי המחיר תפוצת "הניו יורק פוסט" זינקה ב-45% ל-620,000 עותקים יומיים ב-2003, עם זאת באותה עת "ניו יורק דיילי ניוז" עדיין הוביל עם 737,000 עותקים. ה"דיילי ניוז" הוביל גם בצורה משמעותית בימי ראשון, עם מכירות של 811,000 עותקים לעומת 420,000 של ה"ניו יורק פוסט".
פרסים והוקרה
בשנת 2006 קיבל תואר דוקטור לשם כבוד מטעם אוניברסיטת בר-אילן.
יד הכאוס
עלילה
בינתיים הקיסר של אימפריה טריבוס, אגחראן רוצח את בני משפחתו כדי שנשמותיהם יסייעו לו במאבק. מצבו של הקיסר חמור במיוחד לאור העובדה כי בני האדם עמדו לחתום על הסכם שלום עם רישחאן בנו. הקנקארי שהם השבט שמקבל את נשמות המתים סוגר את הכנסייה כדי לעצור את הקיסר. אירידל מנסה למצוא את האפלו, ואת ביין. היא מצליחה לגייס את הוגו היד שהיה מת וחזר לחיים בגלל קסם לא ברור של אלפרד. כשהיא שומעת שמועה על כך שבנה הופיע מחדש, היא מנסה להצילו. לימבק מנהיג הגג'ים בדרבלין עבר שינוי מהותי מלימבק שהיה. הוא מנהל קרב ארוך ומכוער עם האלפים מהממלכה התיכונה. ג'אר מנסה לסייע לו, אבל גם מלאה ספקות לגבי דרך הלחימה. המצב עמד להחמיר מאוד, כיוון שהבעט מקרקשת הפסיקה לעבוד. עבור הגג'ים היה זה סימן אלוהי לחילול הקודש. עבור בני האדם והאלפים מדובר בהפסקה של מקור המים המרכזי שלהם. לתוך המצב הפוליטי הזה האפלו וביין מגיעים לדרבלין.
ג'נט רוסאנט
קורות חיים
בשנת 2013 רוסאנט ניהלה את הקהילה הבינלאומית לחקר תאי גזע. כיום היא חברה בארגון ה-CIHR, ארגון הבריאות הקנדי. היא עמיתה בחברות המלכותיות של לונדון וקנדה, ועמיתה זרה באקדמיה הלאומית למדע של ארצות הברית. בנוסף, היא פעילה בדיונים רבים הקשורים לאתיקה בהקשר של שימוש בתאי גזע לצרכים רפואיים. היא מחזיקה במשרת פרופסור באוניברסיטת טורונטו.
פרסים
מספר פרסים יוקרתיים בהם זכתה רוסאנט במהלך שנות פעילותה המחקרית :
חיים דב בלינקוב
חוות הניסיונות בעתלית ומחתרת ניל"י
ב-1917, עם נפילת הרשת, החל בלינקוב לברוח מהטורקים כשבכל תחנה בה עבר נדחה על ידי מארחיו מחשש הטורקים. תחילה ברח מעתלית לחיפה, משם חזר לעתלית, עבר בזכרון יעקב והגיע לבת שלמה. בבת שלמה הצטרף לעגלה שנסעה צפונה לתל עדשים (משם גורש על ידי חבריו בארגון "השומר"). המשיך לכפר תבור, למושבה כנרת ולמנחמיה שם שהה עד מפלת הטורקים והגעת האנגלים.
טוביה ארזי
חייו
בתקופת מלחמת העצמאות הוצב בחיפה, ושימש שם כמפקד הש"י. הוא פעל להשארת האוכלוסייה הערבית בחלק שנכבש על ידי ההגנה ובין השאר השיג מהרב הראשי של העיר היתר מיוחד לאופים יהודים לאפות לחם בפסח עבור האוכלוסייה הערבית. לאחר מכן הצטרף אל השירות הדיפלומטי של מדינת ישראל, ושימש כחבר במשלחת הראשונה של ישראל לעצרת האו"ם בלייק סקסס, בראשות אבא אבן וכשליח בועידת לוזאן. לאחר מכן שימש כנציג דיפלומטי בטורקיה בארגנטינה ובשנת 1956 מונה כציר בפרו שם שירת עד שנת 1960. לאחר שובו לישראל שימש בתפקידים בכירים במשרד החוץ ובשנת 1962 מונה לשגריר בקפריסין תפקיד בו שימש עד לשנת 1969. בשנת 1971 פרש משירות החוץ.
נקודת פורטל
היסטוריה
בשנת 1956 הוקמה בלשון היבשה על ידי אנשי סקר שטחי חסות איי פוקלנד, בקתה בתחילת שביל הגישה אל הרמה הסמוכה (ראו להלן).
קרול פוטר
חיים אישיים
בשנת 1985, התחתנה פוטר עם התסריטאי ספנסר איסטמן, ובנם כריסטופר נולד בשנת 1987. כעבור שלושה חודשים אובחן איסטמן כחולה סרטן ריאות, והוא נפטר בשנת 1988. פוטר התחתנה בפעם השנייה עם השחקן ג'פרי ג'וזפסון באוקטובר 1990.
אמא אווזה (סדרת טלוויזיה)
אמא אווזה (באנגלית: Jim Henson's Mother Goose Stories) היא סדרת טלוויזיה אמריקאית לילדים המשלבת בובות שהופעלו על ידי מאק וילסון, מייק קווין וקרן פרל יחד עם ילדים אמיתיים שהשתתפו בסיפורים. הסדרה היא מבית היוצר של חברת ג'ים הנסון, והיא שודרה ברשת ITV בבריטניה בין השנים 1988–1990 ובערוץ דיסני באמריקה בין השנים 1990–1993. הסדרה שודרה בישראל בטלוויזיה החינוכית בין השנים 1989–2001.
קתרינה ג'ונסון-תומפסון
קתרינה ג'ונסון-תומפסון (באנגלית: Katarina Johnson-Thompson; נולדה ב-9 בינואר 1993) היא אתלטית בריטית המתחרה בקרב שבע, קפיצה לרוחק וקפיצה לגובה. אלופת העולם (דוחה 2019) בקרב שבע, אלופת העולם (ברמינגהאם 2018 ופעמיים אלופת אירופה באולם בקרב חמש (פראג 2015, גלאזגו 2019). סגנית אלופת העולם באולם בקפיצה לרוחק (סופוט 2014). שיאנית בריטניה בקרב שבע, בקפיצה לגובה, בקפיצה לרוחק באולם ובקרב חמש.
רפי וולפסון
ביוגרפיה
וולפסון נולד וגדל בפתח תקווה למשה ובת ציון. שני מתוך שישה אחים. בוגר ישיבת ההסדר במעלות. עשה את שירותו הצבאי בחיל השריון. שירת כסגן מפקד גדוד 198, סגן מפקד גדוד 53 וקצין אג"ם של חטיבה 188. בשנת 2010 הועלה לדרגת סא"ל ומונה למפקד גדוד 71 בחטיבה 188. בשנת 2013 מונה למפקד גדוד 196, גדוד הפיקוד בחטיבה 460, ושירת בתפקיד עד אוגוסט 2015, במהלך התפקיד הוביל את הגדוד בלחימה במהלך מבצע צוק איתן, תחת פיקוד חטיבת הצנחנים. לאחר מכן שירת כסגן מפקד חטיבה 188 בין השנים 2015–2016.
גדוד 932
מבנה הגדוד
קבלה אל שורות הגדוד מותנת בהתגייסות אל חטיבת הנח"ל בתור מלש"ב ולאחר מכן התמיינות אל פלוגת הטירונים של היחידה בשלב טרום הטירונות בבא"ח נחל טוב.
מחלקת הצלפים של הגדוד זכתה בתארים מרשימים בתחרויות קליעה וצליפה בשנים האחרונות. הן בפן הבינלאומי והן בפן הכלל צה"לי.
מלחמת לבנון הראשונה
השבוע הראשון של המלחמה, נחלק לשתי תקופות עיקריות: 9-6 ביוני: בתקופה זו התנהלה הלחימה במחבלים. 11-9 ביוני: בימים אלה הובחנה הלחימה גם נגד הצבא הסורי. כשבוע לאחר הפסקת האש חודשה הלחימה, ובין ה-20 ל-25 ביוני, השתלט צה"ל על כביש ביירות-דמשק, הידק את הכיתור על ביירות המערבית וחבר עם האזורים שבשליטת הנוצרים בביירות המזרחית. בחודשים יולי-אוגוסט, התמקדה הפעילות בהידוק הכיתור על ביירות המערבית שבסופו (בין 21 באוגוסט ל-1 בספטמבר) בא פינוי המחבלים והכוחות הסוריים מהעיר. לאחר הרצחו של באשיר ג'ומאייל באה, בין ה-15 ל-18 בספטמבר ההשתלטות על מערב ביירות. יחידת בט"ש צפון (גדוד 931) 12-6 ביוני: תנועה בגזרה המזרחית. כיבוש רכס ביר-אל-דהיר, כפר לביה, גבל-ביר-ארת והגעה לאגם קרעון – כל זאת תוך לחימה מתמדת בארגוני החבלה עד מעבר ל'פתחלנד'. 25-20 ביוני: פעילות מבצעית בגזרה "רשאייה". פעילות נגד כוחות סוריים. יולי-אוגוסט: בתנועה מתמדת בין רשאייה לביירות בהתאם לצרכים. התמקמות בנמל ביירות. פעילות מבצעית בגזרת צידון. פעילות נגד ארגוני מחבלים. 18-15 בספטמבר: כניסה למערב ביירות מכיוון הנמל. תפיסת ציר באוטוסטרדה "שרע סלים עלי סלים". יחידת בט"ש מרכז (גדוד 932) 12-6 ביוני: לחימה בגזרה המרכזית. המשימה: פתיחת צירים מנבטיה לג'זין ולאחר מכן המשך תנועה לכיוון דהר אל-בידה. היחידה מקיימת לחימה עיקשת בעין-זחלתא ומטהרת אותה. האויב: מחבלים וכוחות סוריים סדירים.
האינתיפאדה השנייה
מבצע זה היה המבצע הצבאי הגדול ביותר מאז מלחמת לבנון הראשונה, ובמסגרתו הופעלו 5 אוגדות במקביל, וגויסו 20,000 חיילי מילואים. במהלך המבצע השתלט צה"ל על כל העיירות והערים הפלסטיניות ביהודה ושומרון (למעט אזור חברון), אך פעילות מקבילה לא הופעלה ברצועת עזה. במבצע "חומת מגן" (29 במרץ 2002 – 10 במאי 2002) לוחמי גדוד גרניט היו חלק ממבצעים מיוחדים שנערכו בערים הגדולות בגדה ( רמאללה,ג'נין, ג'יבריל ג'וב בביתוניא) כאשר המטרה הייתה לסכל את פיגועי הטרור שתוכננו לפגוע באזרחי ישראל ובכוחות הביטחון ולהדוף את ארגוני הטרור. על פעילותו במבצע ועל הקרב המוצלח שניהל הגדוד בג'נין, קיבל גדוד גרניט את צל"ש הרמטכ"ל.
הנרי סטנברי
התובע הכללי של ארצות הברית
במהלך כהונתו כתובע הכללי ייצג סטנברי בהצלחה את הממשל בתיק "אקס פארטה מיליגן", בו פסק בית המשפט העליון של ארצות הברית ששפיטתם של אזרחים בבתי הדין הצבאיים הייתה בלתי חוקית כאשר מערכת המשפט האזרחית פעלה ותפקדה. הוא גם ייצג את הממשל בתיק "מיסיסיפי נגד ג'ונסון" בשנת 1867, בו קבע בית המשפט העליון שעקרון הפרדת הרשויות מנע ממנו להוציא צו מניעה נגד הנשיא כאשר הוא יישם את תהליך השיקום באמצעות צו נשיאותי, ולמעשה הותיר את השיקום כעניין פוליטי שייושב בין הנשיא לבין הקונגרס. בתיק "ג'ורג'יה נגד סטנטון" טען סטנברי בהצלחה שלבית המשפט העליון לא הייתה הסמכות השיפוטית בנוגע לסוגיה הפוליטית של השיקום, החלטה ששוב הותירה את העניין לרשות המבצעת ולרשות המחוקקת.
אירוויזיון לרוקדים צעירים 1987
האירוויזיון לרקדנים צעירים 1987 הייתה המהדורה השנייה של האירוויזיון לרוקדים צעירים, שהתקיימה בטירת שווצינגן, גרמניה, בתאריך 31 במאי 1987. האירוויזיון מאורגן על ידי איגוד השידור האירופי (EBU) והשדרן המארח היה Zweites Deutsches Fernsehen (ZDF), רקדנים מארבע עשרה מדינות השתתפו בגמר המשודר בטלוויזיה. אוסטריה, דנמרק, קנדה ויוגוסלביה, עשו את הופעת הבכורה שלהן בתחרות, והמדינות בלגיה והולנד, התחרו יחד עם השתתפות משותפת.
ניתוב בצל
ניתוב בצל (באנגלית: Onion Routing) היא טכניקה לתקשורת אנונימית ברשת מחשבים. ברשת בצל, הודעות נעטפות בשכבות של הצפנה, מכאן האנלוגיה לשכבות של בצל. המידע המוצפן מועבר דרך סדרה של רשת צומתי רשת הנקראים נתבי בצל, כל אחד מהם "מקלף" שכבה אחת, ומגלה את היעד הבא של הנתונים. כאשר מפענחים את השכבה האחרונה, ההודעה הגיעה למעשה ליעדה. השולח נשאר בעילום שם, כי כל מתווך יודע רק את המיקום הצומת הקודם והבא הצמודים אליו.
Unlocked
האלבום יצא בפורמט של הורדה דיגיטלית ותקליטור.
This Could Be Heaven
האלבום יצא לאור מחדש בשנת 1998, בהוצאת חברת EMI, במהדורה הכוללת רצועת בונוס בשם "Spirit to Win". רצועה זו הוקלטה כשיר הרשמי של אולימפיאדת נאגנו ביפן.
ניתוק (סדרת טלוויזיה)
אטימולוגיה
על פי מילון אוקספורד המילה Severance מוגדרת כדלקמן:
דמוגרפיה של אוסטריה
שפות
הונגרית: 0.2%.
ג'קלין סמית'
ג'קלין אלן סמית' (באנגלית: Jacquelyn Ellen "Jaclyn" Smith; נולדה ב-26 באוקטובר 1945) היא שחקנית ואשת עסקים אמריקאית ממוצא יהודי. היא מוכרת מהופעתה בתפקיד קלי גארט בסדרת הטלוויזיה "המלאכיות של צ'רלי" (1976–1981), והייתה השחקנית היחידה שהופיעה בסדרה מתחילתה ועד לסיומה. סמית' חזרה וגילמה את אותה דמות בהופעת קמע בסרט "המלאכיות של צ'רלי: בהילוך גבוה" מ-2003. תפקידים נוספים שלה בקולנוע היו "Nightkill" (מ-1980) ו"דז'ה וו" (1985). בתחילת שנות השמונים של המאה העשרים החלה לפתח מותגי בגדים ובשמים משלה.
ביוגרפיה
ג'קלין אלן סמית' נולדה ביוסטון שבטקסס למרגרט אלן ולג'ק סמית' (נולד בשם ג'ייקוב קופרשמידט). אביה היה יהודי ממוצא רוסי, ואמה הייתה נוצרייה ממוצא אנגלי, סקוטי, אירי וולשי. היא למדה בבית הספר התיכון מירבו ב. לאמאר וסיימה את הלימודים ב-1964. אחר כך למדה באוניברסיטת טריניטי בסן אנטוניו.
לירון דונל
ביוגרפיה
דונל (במקור חזן) גדלה בבית שאן, הבכורה מבין שלוש בנות.
נוסח שומרון
אף כי הנוסח הנמצא היום בהר גריזים חובר בימי הביניים, תגליות ים המלח חושפות את קרבתו היתרה לנוסחים עתיקים. נוסח השומרונים לתורה כתוב בלשון האופיינית לתקופת בית שני, וניסוחו פשוט וקוהרנטי יותר ביחס לנוסח המסורה הן בצורה והן בתוכן. עם זאת במקרים רבים עולה קושי להכריע איזו מבין הגרסאות היא הקדומה יותר.
הבדלים אידאולוגיים-דתיים
השינוי האידאולוגי המרכזי בנוסח השומרונים נוגע למקום הפולחן המרכזי, הוא הר גריזים שמדרום לעיר שכם (הרגריזים; מילה אחת בכתיב השומרוני). השומרונים מאמינים ששכם הוא המקום שבחר אלוהים ועל הר גריזים צוו בני ישראל להקים את המזבח, ולא על הר עיבל כפי שמצוין בנוסח המסורה. בחירת הר גריזים כמקום פולחן מרכזי היא מיסודות אמונת השומרונים והיא מודגשת פעמים רבות בנוסח השומרונים, בין היתר באמצעות חילופי נוסח. כך למשל, בכל מקום שבו נוסח המסורה מציין "במקום אשר יבחר" בלשון עתיד (כלומר ירושלים לא מזוהה בו כמקום המקודש) נמצא בנוסח השומרונים: "במקום אשר בחר", בלשון עבר, כרמיזה על כך שאלוהים כבר בחר בשכם ואין בכוונתו לבחור בירושלים. אמונה זו הובילה גם לשינוי בדיבר העשירי מבין עשרת הדיברות בתורת השומרונים. השומרונים הוסיפו לעשרת הדיברות שבספר שמות (כ) מיד אחר הדיבר "לא תחמד", הדיבר התשיעי בתורתם, את הצו לבנות "מזבח לה' אלוהים" בהר גריזים.
הבדלים לשוניים
נוסח השומרונים עבר התאמה ללשון השומרונים בזמן התגבשותו, ועל כן הוא חולק קווי דמיון עם לשון בית שני, כפי שהיא נתונה במקורות חז"ל, וכפי שהיא משתקפת במגילות מדבר יהודה. בין התופעות הלשוניות המאוחרות בנוסח השומרונים נמנות התופעות האלה: התמלאות הכתיב, ערעור האותיות הגרוניות אהח"ע, החלפת מילים נדירות בצורות שגורות יותר והתאמות דקדוקיות.
התאמות דקדוקיות
צורות רבות בנוסח השומרון מותאמות לתפיסה פורמלית של דקדוק, למשל במקומות שאין התאמה במין או במספר בנוסח המסורה – מתאימם נוסח שומרון זה עם זה. לדוגמה, תחת הכתוב "וַיַּרְא מְנֻחָה כִּי טוֹב" בנוסח המסורה, גורס נוסח השומרונים "כי טובה", כיוון שמנוחה לשון נקבה.
התייחסות לנוסח שומרון ביהדות ובנצרות
חז"ל כינו את השומרונים "כותים" (מתוך הנחה שאין מוצאם מעם ישראל, אלא מן האנשים שהובאו לשומרון על ידי האשורים במאה ה-8 לפנה"ס) והציגו את ההבדלים בנוסח התורה שלהם כזיופים. בימי הביניים התייחס רבי אברהם אבן עזרא בן המאה ה-12 אל השומרונים כאל עובדי עבודה זרה הכופרים בשם ה'.
Flux
השיר הגיע למקום השלישי במצעד השירים של ניו זילנד.
וידאו קליפ
נכון ליוני 2020, מונה הצפיות של הקליפ עומד על למעלה מ-5 מיליון צפיות.
עונת 1983/1984 בפוטבול ליג
עונת 1983/1984 הייתה העונה ה-85 של הפוטבול ליג שהיא הייתה הליגה האנגלית הבכירה בכדורגל. העונה החלה ב-27 באוגוסט 1983 והסתיימה ב-17 במאי 1984. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי.
פרנץ יוזף שטראוס
ביוגרפיה
בשנת 1966 מונה שטראוס לתפקיד שר האוצר של גרמניה וניהל מדיניות של יציבות כלכלית. בשנת 1969 פרשה מפלגתו מן הממשלה, ושטראוס הפך למבקר חריף של הקנצלר וילי ברנדט והקואליציה הסוציאליסטית שלו. בשנת 1976 חבר להלמוט קוהל מנהיג המפלגה הנוצרית-דמוקרטית בבונדסטאג אך פרש ממנה לאחר מספר חודשים מחשש לאבדן כוחו במדינת הבחירה שלו בוואריה.
שערוריות פוליטיות
בשנת 1962 נעצר לבקשתו של שטראוס, העורך הראשי והמו"ל של המגזין רב התפוצה דר שפיגל והוחזק במעצר במשך 103 ימים לאחר שהואשם בבגידה כחלק במה שכונה "שערוריית דר שפיגל". שטראוס הודה כי שיקר לפרלמנט והוכרח להתפטר. לטענתו "זכה ליחס של יהודי המופיע בוועידת המפלגה הנאצית".
פרמילה ג'איאפאל
בבית הנבחרים האמריקאי
בינואר 2016, לקראת הבחירות הכלליות באותה השנה, הכריזה ג'איאפאל על התמודדותה לייצוג מחוז הקונגרס השביעי של וושינגטון בבית הנבחרים של ארצות הברית, לאחר שנציג המחוז המכהן ג'ים מקדרמוט הודיע ​​על פרישתו. בחודש אפריל זכתה לחסותו של המועמד הנשיאותי ברני סנדרס. ב-2 באוגוסט סיימה ג'איאפאל במקום הראשון בבחירות המקדימות של הדמוקרטים, לצד חבר בית הנבחרים המדינתי בריידי ווקינשו. הייתה זו הפעם הראשונה בתולדות וושינגטון ששני דמוקרטים התמודדו על אותה משרה פדרלית, קל וחומר שניים המזוהים עם המחנה הפרוגרסיבי במפלגה.
בפברואר 2019 העניקה ג'איאפאל את חסותה לחוק "מדיקר לכול" ("Medicare for All"), אליו חברו כמאה חברי קונגרס אחרים. הצעת החוק שמה לה למטרה למסד מערכת ביטוח בריאות מקיף אוניברסלי ומובטח לכל אזרח ארצות הברית, במימון ציבורי. הצעת חוק זו הייתה חלק מהמשך הקמפיין ארוך-הטווח של הפרוגרסיביים בקונגרס לייסוד מערכת שירותי בריאות מובטחים. בשנת 2021 הציגה חקיקה דומה במסגרת הקונגרס ה-117 של ארצות הברית. באפריל 2019, לאחר שבית הנבחרים קיבל החלטה לבטל את תמיכת ארצות הברית במבצע סופה נחרצת, נמנתה ג'איאפאל בין תשעת חברי קונגרס שחתמו על מכתב לנשיא ארצות הברית דונלד טראמפ בבקשה להיפגש עמו וקראו לו להפעיל את "חוק כוחות המלחמה משנת 1973" כדי לקטוע "השתתפות בלתי-חוקית של הכוחות המזוינים של ארצות הברית בעימות המזוין של הקואליציה בראשות סעודיה נגד הכוחות החות'ים בתימן, שיזם ממשל הנשיא ברק אובמה ב-2015".
היהודים במלחמת העולם השנייה
עבודה בעורף
תרומתם של היהודים במאמץ המלחמתי של ברית המועצות הייתה ענקית לא רק בחזיתות המלחמה, אלא גם בעורף. התרומה הבולטת ביותר תרמו מהנדסים ומדענים יהודים אשר פיתחו סוגים חדשים רבים של אמצעי הלחימה. בתוכם יוצרי מטוסים חדשים סמיון לבוצ'קין, מיכאל מיל ומיכאל גוריביץ, יוצרי טנקים חדשים יעקב ברן, בוריס צ'רנייק, ויוסף קוטין, ממציאי ויוצרי קטיושות ליאוניד שוורץ, משה קומיסרצ'יק, יעקב שור, מיכאל לוין ואחרים. התרומה הבולטת ביותר נתרמה גם על ידי מדענים יהודים כגון אברם יופה, אברהם אליקנוב, בנציון וול, אלכסנדר מינץ, יעקב זלדוביץ', יולי חריטון.
האנטישמיות בברית המועצות בזמן מלחמת העולם השנייה
בדיווחים רבים צוין כי הפרטיזנים מסרבים לעזור ליהודים. היו אף מקרים בהם הפרטיזנים גזלו את הנשק שהיה בידי היהודים הבורחים מנאצים ושלחו אותם חסרי האונים חזרה לגטאות. האנטישמיות בקרב הפרטיזנים נפוצה עד מאוד. גדודי פרטיזנים אחדים מקבלים את היהודים לשרותיהם, באחרים את היהודים מוציאים להורג או שולחים חזרה לגטאות. בפקודה הרשמית מטה הלוחמה הפרטיזנית מ־2 אפריל 1944 נאמר: "נתגלו מקרים רבים של הטרור ההמוני כלפי פרטיזנים יהודים שבוצע על ידי חבריהם הפרטיזנים, שלילה בלתי חוקית של נשקם, הרעבתם והפשטתם מהלבוש.”
יהודי ארצות הברית
יהודי אחר – קונטר-אדמירל בן מורל פיקד בכל כוחות ההנדסה של חיל הים האמריקאי ("דבורות הים"). הוא זכה בעיטורי גבורה וכבוד רבים של ארצות הברית, בריטניה וצרפת. תהילה רבה רכשו המפקד של דיוויזיות ה־5 וה־77 של חיל רגלים ג'נרל־מייג'ור ג'וליוס אוקס-אדלר, והמפקד של הארמיות האוויריות ה־4 וה־12 ג'נרל אדברד מוריס.
היישוב היהודי בארץ ישראל המנדטורית
יהודי ארץ ישראל דוברי גרמנית שירתו גם בקבוצת החקירה המיוחדת אשר ביצעה מספר משימות סודיות בעורף הצבא הגרמני בצפון אפריקה. יהודים אלה שירתו גם כיחידה מס' 3 של הבריגדה ה־10 של כוח הקומנדו הבריטי וביחידות בריטיות מיוחדות אחרות.
השואה בשטחה של פולין
ב־1 בספטמבר 1939 פלשו הכוחות הגרמנים לפולין וכך החלה מלחמת העולם השנייה. באותו יום החלה גם זרימתם של פליטים יהודים מפולין מזרחה, לשטחה של ברית המועצות. בשלב ראשון שלטונות ברית המועצות לא מנעו כניסתם לשטחה של יהודי פולין, אך מאוחר יותר הגבול נסגר בפניהם והם נאלצו לחזור לאזורי מגוריהם אשר כבר נכבשו על ידי הנאצים. ב־21 בספטמבר 1939 החל גירושם של היהודים המתגוררים בפולין ובאזורים אחרים אשר סופחו לגרמניה. בתקופה בין אוקטובר 1939 למרץ 1940 95 אלף יהודים גורשו לאזור ליובלין מדנציג, מפרוסיה המערבית, מפוזנן, משלזיה המזרחית, מווינה ומאוסטרבה. בתחילתה של שנת 1940 נרשמו בבלארוס (ברית המועצות) 65,796 פליטים יהודים שבאו מפולין. סך כל יהודים אשר ברחו מפולין לברית המועצות במהלך חודש ספטמבר 1939 מסתכם בכ־300 אלף איש.
יהודי בלגיה, הולנד ולוקסמבורג
הודות לפעילות ענפה של המחתרת כוחות הרזיסטנס בהולנד הצליחו להסתיר ולהציל 3000 ילדים ו־10,000 מבוגרים יהודים. בדירת מסתור באמסטרדם נכתב יומנה של אנה פרנק – ילדה יהודייה אשר בסוף הוסגרה לנאצים ונרצחה במחנה השמדה.
בלוקסמבורג נספו בשואה 1,950 מתוך 3,500 יהודים מקומיים.
דני מסנג
קורות חיים
במשך שנים הוא ניהל את "Hava Nashira Jewish Songleader's institute", תוך שיתוף פעולה עם דבי פרידמן וקרייג טאובמן.
ראמן פארימלה
קורות חיים
לאחר קבלת הדוקטורט, הצטרפה פארימלה לסגל ההוראה של טתה, מכון למחקר בתחומים מדעיים ומתמטיים בבומבי. היא נאלצה לעזוב את העבודה לאחר זמן קצר, כיוון שנישאה ועברה בעקבות עבודתו של בן זוגה לטנזניה, אך לאחר שהוצע לה לעשות פוסט-דוקטורט באוניברסיטת ציריך בשווייץ, עזב בן זוגה את עבודתו והם עברו לשם. לאחר פוסט הדוקטורט שבה פארימלה למשרתה כפרופסורית במכון טתה. בשנת 1987, קיבלה פארימלה את פרס באטינגר למחקר בתחומי המדע והטכנולוגיה על מחקריה שנעשו בתחום המתמטיקה האלגברית ותאוריית המספרים ובשנת 1994 היא הוזמנה לשאת נאום בקונגרס המתמטיקאים הבנילאומי שנערך בשנה זו בציריך.
עידו וולף
ביוגרפיה
בשנת 2016 מונה למנהל המערך האונקולוגי בבית החולים איכילוב, במקומו של פרופ' משה ענבר שפרש לגמלאות.
אוניברסיטת תל אביב, הפקולטה לרפואה
חבר וועדות קרנות מחקר, BSF, משרד הבריאות
ספינת הקיטור וילי
הסרט נודע גם כאחד הסרטים המונפשים הראשונים עם ערוץ שמע מסונכרן. למעשה, היה הסרט המונפש הראשון ששילב פסקול מלא, ובכך נבדל מסרטים מונפשים קודמים ששילבו קול לצד תנועה, כדוגמת "Song Car-Tunes" (1924-1927) של אולפני אינקוול (Inkwell) ו-"Dinner Time" (1928) של אולפני ואן ביורן (Van Beuren). בנוסף, הוא נבדל מסרטי אנימציה קודמים ששילבו קול, במידת הפופולריות הרבה שרכש.
עלילה
לבסוף מגיע פיט, הזועם בשלב זה, והוא שולח את מיקי לעבוד בקילוף תפוחי אדמה. בחדר קילוף תפוחי האדמה, מופיע אותו תוכי מקודם, מתיישב על החלון ולועג שוב למיקי. מיקי זורק עליו תפוח אדמה קלוף למחצה, ומפיל אותו בכך לנהר שעליו שטה הספינה. בסיום הסרט נראה מיקי צוחק למשמע התוכי הנאבק לשחות במים והקורא לעזרה.
רקע
לדברי רוי דיסני, וולט דיסני שאב את ההשראה ליצירת "ספינת הקיטור וילי" כשצפה בסרט "זמר הג'אז" (1927), מהסרטים הראשונים שכללו פסקול מסונכרן עם התמונה, שזכה להצלחה מרובה. דיסני יצר את מיקי מאוס כדמות הדגל החדשה של אולפניו, במקום אוסוולד הארנב בר המזל, שאת זכויות היוצרים עליו הפסיד לצ'ארלס מינץ (Charles Mintz). אולם, שני הסרטים הראשונים שהופקו בכיכובו של מיקי, גרסאות אילמות של "שיגעון של אווירון" ו"הגאוצ'ו הדוהר", לא קנו אחיזה בקרב הקהל, ודיסני לא הצליח להשיג עליהם חוזה הפצה עם חברת הפצה קולנועית. דיסני היה סבור כי הוספת הממד הקולי תהפוך את סרטיו של מיקי למושכים יותר ותסייע להגביר את העניין סביבם.
"ספינת הקיטור וילי" לא היה הסרט המונפש הראשון ששילב ערוץ שמע המסונכרן עם התמונה. "אולפני אינקוול" ("Inkwell Studios") של דייב ומקס פליישר הפיקו עוד קודם לכן שבעה סרטים מונפשים עם ערוץ קול, במסגרת סדרת סרטי "Song Car-Tunes" שהחלה במאי 1924. אולם, "אינקוול" לא הצליחו בסרטי "Song Car-Tunes" לסנכרן את הקול בצורה מושלמת עם התמונה, וב"ספינת הקיטור וילי" הצליחו אולפני דיסני במשימה זו, בעזרת שימוש בטכניקת "קְלִיק טְרַאק" (click track), שבה שולבו בסרטי התמונה סימנים מיוחדים שסייעו לנגנים לשמור על התיאום ועל הקצב הנכון (בעקרון פעולה דומה למטרונום). חודש לפני שיצא הסרט לאקרנים, הופץ "Dinner Time", סרטו של פול טרי (Paul Terry) ששילב אף הוא ערוץ שמע, אך זה כשל בקופות.
תרגול כיבוי אש
שיפורים בבטיחות אש
לאחר השרפה בבית הספר "גבירת המלאכים", מדינות ארצות הברית חוקקו תקנות שחייבו התקנת ארונות כיבוי אש ברחובות הערים במרחק שלא יותר מ-30 מטרים מחזיתות הבניינים. האספה הכללית של אילינוי חוקקה גם חוקי בטיחות חיים בהתייחסות לשליטה על פינוי פסולת, אחסון נאות של חומרי בעירה, קיום תרגילי כיבוי ובדיקות בתכופות רבה. כדי למנוע שריפות ומוות כתוצאה משריפות, בתי הספר חויבו לתכנן ולקיים תוכניות פינוי, ולוודא שכל אזעקות האש והאזהרות המתאימות פועלות. המורים חויבו לקחת אחריות על מצבי חירום ולהיות מנהיגים בשעת אירועים שכאלה. מנהלי בתי הספר חויבו לשקול האם הכיתות אינן מאוכלסות בצפיפות רבה מידי. הם חויבו שיהיה מספיק מקום וזמן כדי להוציא את כל התלמידים במהירות ובבטחה. המורים חויבו לבדוק את הכיתות ולחפש גורמים שעלולים להיות סיבות לשריפות בכיתות, זאת כדי לנסות ולמנוע את התרחשותן בעתיד.
ג'יימס ואט (מזכיר הפנים)
ג'יימס גאיוס ואט (באנגלית: James Gaius Watt; ) היה איש ממשל אמריקאי שכיהן כמזכיר הפנים של ארצות הברית בשנים 1981–1983. כמי שתואר לעיתים קרובות כ"אנטי-סביבתני", הוא היה אחד המינויים השנויים במחלוקת בקבינט של רונלד רייגן.
מזכיר הפנים של ארצות הברית
מאוחר יותר פרסם ואט הצהרה כתובה, בה נאמר: "מעולם לא אמרתי זאת, לא האמנתי בזה, אפילו לא חשבתי על כך". "אני לא מכיר אף נוצרי שמאמין או מטיף לטעות כזאת. כתבי הקודש מצווים על שימור - שאנחנו כנוצרים נהיה משרתים זהירים של האדמה ושל המשאבים שהופקדו בידינו על ידי הבורא".
סוזן לנדאו
סוזן לנדאו (נולדה ב-1946, בצ'כוסלובקיה) כיהנה כאוצרת ראשית לאמנויות של מוזיאון ישראל בירושלים ומנכ"לית ואוצרת ראשית במוזיאון תל אביב לאמנות בשנים 2012–2018. משנת 2020 היא המנהלת האמנותית של גלריה נסימה־לנדאו, שהקימה יחד עם איש העסקים לשעבר ואספן האמנות סטיב נסימה.
קריירה
בין התערוכות שאצרה לנדאו – אנסלם קיפר, 1984, תערוכה קבוצתית ניו יורק עכשיו, 1987 (New York Now, עם פיטר האלי Peter Halley, ג'ף קונס, שרי לוין Sherrie Levine, אלן מקולום Allan McCollum, פיטר נגי Peter Nagy, חיים סטיינבך), כריסטיאן בולטנסקי, 1989, תערוכה קבוצתית בגודל טבעי, 1990 (Life-Size), גרהרד ריכטר, 1995), תערוכה קבוצתית סימנים, 1996 (Marks, עם סרקיס Sarkis, חואן מוניוז Juan Munoz, דייוויד המונס David Hammons), ינקה שוניברי, 2002 (Yinka Shonibare), תערוכה קבוצתית פעימות (2010 Still/Moving), ויליאם קנטרידג', 2011, אוצרת אחראית), בויס/קאנטור, 2011 (Beuys/Kantor, עם יארומיר ידלינסקי Jaromir Jedlinsky).
בנוסף, הייתה אחראית על פרויקטים מיוחדים בגן הפסלים של המוזיאון, ביניהם ריצ'רד סרה (Richard Serra), ג'יימס טורל (James Turrell), מגדלנה אבקאנוביץ', סול לויט (Sol Lewitt), מארק דאיון (Mark Dion), מיכה אולמן, רוקסי פיין (Roxy Paine) ויצירתו של אניש קאפור המוצבת ברחבת המוזיאון.
בשנת 2020 הקימה לנדאו יחד עם איש העסקים ואספן האמנות סטיב נסימה את גלריית האמנות "נסימה־לנדאו" בתל אביב. נסימה הוא מייסד הגלריה ולנדאו היא המנהלת האמנותית. כוונתם של לנדאו ונסימה שהגלריה תשמש כבסיס לחשיפה ותצוגה של אמנים מתחילים ומבוססים כאחד.
הקורפוס ה-15 (ורמאכט)
היסטוריה
במהלך הפלישה לפולין, פעל הקורפוס כחלק מהארמייה העשירית בפיקודו של ולטר פון רייכנאו, וכלל את הדיוויזיות הקלות ה-2 וה-3. הקורפוס השתתף בקרב מודלין, ומאוחר יותר השתתף בקרב על ורשה.
משה שילת
פעילותו
בתשע"ג הקים עם מנחם מנדל דיסקין את "ארגון פעילי חב"ד" במטרה לסייע לחסידי חב"ד שאינם שליחים להפיץ את מבצעי הרבי מלובביץ' בערבי חגים ומועדים. במסגרת הפעילות מבקרים החסידים אצל משפחות באזור מגוריהם ומעניקים להן ערכה הקשורה לחג הקרוב שהם מקבלים מטעם הארגון, וכן עוסקים בהכשרת מטבחים, קביעת מזוזות ושיעורי תורה. בשנת תשע"ח עבר הארגון לידי צעירי אגודת חב"ד.
גור אלרואי
פרסים
עבודתו המחקרית הפורה זיכתה את אלרואי בקרנות מחקר ובפרסים. בין פרסים אלה:
היחידה לחקירות פנים
מבנה כללי
מטרת היחידה לחקירות פנים היא לחקור שוטרים צבאיים, כגון: חוקרי מצ"ח, רכזי מודיעין, בלשים, לוכדי עריקים, סוהרים בבתי הכלא הצבאיים, שוטרים צבאיים בגדודי המעברים ועוד, אשר חשודים בביצוע עבירות פליליות במסגרת תפקידם בצבא. היחק"פ היא המקבילה הצבאית של המחלקה לחקירות שוטרים (בראשי תיבות: מח"ש) ואיננה כפופה פיקודית לחיל המשטרה הצבאית, אלא לאגף כוח האדם בצה"ל. חוקרי היחק"פ הם חוקרים יוצאי יחידת מצ"ח, שמתמחים בחקירות של שוטרים צבאיים.
כתב קרי
גרסאות
כתב ההברות ממשיך לשמש בכתיבת ניבים של שפת קרי ממערב לגבול מניטובה–אונטריו בגרסת כתב קרי המערבי. בשנות ה-50 של המאה ה-19 בוצעה ההתאמה לגרסה המזרחית יש הבדלים מקומיים מינוריים יותר בכתיב, בצורות האותיות, בסגנונות הכתיבה ובסימני הפיסוק, כאשר חלק מהכותבים משתמשים בנקודות או ברווחים בין מילים, ואילו אחרים אינם מציינים הפרדת מילים.
יהודה חודדה
הנצחה
הגשר הראשון שהוקם על תעלת סואץ, גשר הדוברות, נקרא על שמו.
טומוקו אוהטה
תגובות על פרסום התאוריה שפיתחה
כאשר פרסמה אוהטה את התאוריה שלה לראשונה, היא נתקלה בקושי למשוך את תשומת הלב של קהילת המחקר המדעי, שכן חוקרים רבים תמכו בעיקר בתורת הברירה הטבעית ובתאוריות בעלות רעיון דומה, אך בשנות התשעים ממצאים רבים הראו על צדקתה של אוהטה בתאוריה שלה יחד עם הוכחות ומסקנות בנושא האבולוציה המולקולרית. לאחר מכן נערכו מחקרים ובדיקות רבות המסתמכות על המחקרים והמודל שפיתחה אוהטה, שכן הם מהווים המשך דרך לניסיונות הקידום בנושא.
זמנים קשים (סרט)
עלילה
כשמייק חוזר הביתה שיכור, סילביה נסערת, ולכן מייק מנגן את המשיבון, בלי לדעת שחברו לא ניתק מספיק מוקדם וקולו נשמע בקלטת. סילביה זועמת וזורקת את מייק החוצה. הוא נשאר אצל ג'ים. ג'ים מתקבל לעבודה במשרד לביטחון פנים, אך לאחר שנאלץ לעבור בדיקת שתן, הוא נכשל בבדיקת פוליגרף עקב שאלה לגבי השימוש שלו בסמים. התקווה היחידה שנותרה לו היא סוכן ממשלתי שעובד מחוץ לקולומביה, שמעריך את יכולתו של ג'ים "לעשות דברים"; בסופו של דבר ג'ים מקבל את התפקיד אך מוזהר שאסור לו להתחתן עם זרה. נאמר לג'ים להתייצב במרכז האימונים הפדרלי FLETC בעוד כמה ימים. בינתיים מייק מקבל עבודה בחברה המנוהלת על ידי חבר ותיק.
Wii Party U
משחק
Freeplay Challenge: שחקן אחד יכול לשחק במיני-משחקים כדי לשבור את השיאים של כל מיני-משחק.
ניקולאי בסקוב
ביוגרפיה
ב-1 בנובמבר 2008 בהיכל הקרח בסנט פטרסבורג נערך קונצרט סולו של בסקוב "ספינת הגורל" בהשתתפות מונסראט קאבאייה.
הר דרלינג (אנטארקטיקה)
הר דרלינג הוא הפסגה הגבוהה ביותר בהרי אלגייני.
ההר ממוקם 2 קילומטרים ממערב להר סווארטלי.
בראיין קולנג'לו
טורונטו ראפטורס
לקראת עונת מונה דוויין קייסי למאמן הראשי של הראפטורס, ונבחר הסנטר הליטאי יונאס ולנצ'יונאס בבחירה החמישית של דראפט 2011. שנה לאחר מכן המיר קולנג'לו בחירת דראפט עתידית בתמורה לרכז קייל לאורי, ובחר את טרנס רוס בבחירה השמינית של דראפט 2012.
פילדלפיה 76'
בין השנים 2013–2016 עסק קולנג'לו בסקאוטינג כפרילנסר המייעץ לקבוצות וסוכני שחקנים ב-NBA. לקראת סוף עונת, באפריל 2016, מונה קולנג'לו לתפקידי הנשיא והג'נרל מנג'ר של קבוצת פילדלפיה 76', במקומו של סם הינקי. מוקדם יותר באותה עונה התמנה אביו ג'רי לתפקיד יושב הראש הקבוצה, אך הוא עבר לתפקיד יועץ עם הצטרפותו של בנו למועדון.